id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms id id id id ms ms ms id ms id id ms id ms ms ms id ms sv tr ms fr id id id id ms ms ms ms ms id id ms en ms ms ms ms ms ms id id ms id id id ms ms id id id id id ms id ms id id ms id ms id ms ms en en en en en en id id id id ms en id id jv ms id id it es id id en id ms ms ms ms ms ms
Punca Rambut Lelaki Gugur? 7 Perkara Ini Antara Faktornya - Hello Doktor
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Penjagaan Rambut & Kulit Kepala
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Cik Abang Risau Rambut Makin Menipis? 7 Perkara Ini Mungkin Puncanya
Ditulis oleh Asyikin Md Isa Disemak pada 17/06/2022
Disemak secara perubatan oleh Dr. Ahmad Wazir Aiman
Jangan terkejut, masalah rambut gugur lelaki ada kalanya lebih kritikal berbanding wanita. Tetapi apakah punca rambut lelaki gugur, ya?
Kalau ingin tahu, teruskan membaca perkongsian artikel ini.
Untuk mendapatkan lebih banyak info tentang Kesihatan Kulit, sila dapatkannya di sini.
Keguguran rambut (alopecia) boleh menjejaskan hanya kulit kepala atau seluruh tubuh dan ia boleh bersifat sementara atau kekal.
Keadaan ini terjadi disebabkan pelbagai faktor seperti keturunan, perubahan hormon, masalah kesihatan atau situasi normal kerana penuaan. Ia boleh berlaku kepada sesiapa tetapi lebih kerap dialami lelaki.
Apakah punca rambut lelaki gugur?
Setiap kali memandang cermin, rasa rambut makin menipis? Usah bersedih, anda tidak keseorangan!
Ini kerana lebih separuh lelaki berusia 50 tahun dan ke atas mempunyai tanda-tanda keguguran rambut.
Kenapa ia terjadi? Berikut antara punca-puncanya:
Pola kebotakan lelaki – androgenetic alopecia – dicetuskan oleh gen ibu bapa anda. Sekiranya anda mempunyai saudara terdekat yang botak, anda juga berkemungkinan akan berdepan masalah rambut gugur lelaki.
Penipisan rambut ini biasanya bermula pada bahagian pelipis dan atas kepala.
Bergantung kepada sejarah keluarga, pola kebotakan ini boleh bermula sejak usia remaja. Bukan sahaja ia menipis, tetapi mungkin menjadi lembut, halus dan lebih pendek.
Isu kesihatan, punca rambut lelaki gugur
Keguguran rambut sementara boleh menjadi tanda masalah perubatan seperti anemia atau masalah tiroid. Diet rendah protein dan zat besi juga boleh menyebabkan rambut menipis.
Risiko keguguran rambut adalah lebih tinggi jika anda menghidap diabetes atau lupus.
Rambut yang gugur boleh berpunca daripada kesan sampingan ubatan tertentu untuk masalah:
Rawatan radiasi atau kemoterapi turut boleh mengakibatkan rambut gugur. Tetapi biasanya ia akan tumbuh kembali sebaik sahaja rawatan selesai.
Tekanan atau kejutan, antara punca rambut lelaki gugur
Penurunan berat badan secara mendadak atau berlebihan, kejutan emosi atau fizikal yang teruk, pembedahan atau demam mahupun selesema boleh mencetuskan keguguran rambut untuk tempoh beberapa bulan.
Masalah kurap boleh menyebabkan tompok bersisik pada kulit kepala dan tompokan botak. Rambut biasanya akan tumbuh semula selepas rawatan.
Punca rambut lelaki gugur #Sistem imun
Jika berlaku keguguran rambut secara tiba-tiba yang meninggalkan tompokan botak hampir suku kepala, anda mungkin mempunyai keadaan genetik yang dipanggil alopecia areata. Ia sering terjadi pada zaman kanak-kanak.
Ia berlaku apabila sistem imun tubuh menyerang folikel rambut menyebabkan tompokan kecil rambut gugur. Ia tidak menyakitkan atau melibatkan sebarang penyakit, malahan tidak berjangkit.
Terdapat kemungkinan rambut anda boleh tumbuh semula tetapi akan gugur kembali.
Sesetengah orang mempunyai keinginan untuk mencabut rambut mereka sendiri – sama ada daripada kulit kepala, kening atau tempat lain – keadaan kronik ini dikenali sebagai trikotilomania.
Dandanan menyebabkan rambut gugur lelaki
Mendandan rambut seperti mengikat mahupun menocangnya boleh mengakibatkan keguguran rambut sementara yang dipanggil alopecia cengkaman.
Selain itu, rawatan minyak panas dan perm turut boleh merosakkan folikel rambut.
Simptom rambut gugur lelaki
Rambut gugur boleh terjadi dalam pelbagai cara – bergantung kepada puncanya. Ia boleh terjadi secara mendadak atau beransur-ansur, menjejaskan hanya kulit kepala mahupun seluruh tubuh.
Tanda dan gejala keguguran rambut mungkin termasuk:
#Penipisan secara beransur-ansur pada bahagian atas kepala.
Merupakan keguguran rambut paling biasa, dan terjadi disebabkan penuaan. Ia sering bermula pada bahagian garis rambut di dahi.
#Tompok botak membulat atau bertompok-tompok. Sesetengah keguguran rambut terjadi dalam tompokan botak bulat atau bertompok pada kulit kepala, janggut atau kening.
Kulit anda mungkin gatal atau sakit sebelum rambut gugur.
#Rambut gugur secara tiba-tiba.
Kejutan emosi dan fizikal boleh menyebabkan rambut gugur.
Segenggam rambut mungkin tercabut semasa menyikat atau mencuci mahupun ketika menarik rambut walaupun secara perlahan.
Keguguran rambut jenis ini biasanya menyebabkan rambut menipis secara keseluruhan tetapi ia bersifat sementara.
#Rambut gugur seluruh badan.
Sesetengah keadaan dan rawatan perubatan, seperti kemoterapi untuk kanser boleh mengakibatkan keguguran rambut di seluruh tubuh. Tetapi biasanya rambut akan tumbuh semula.
#Tompok kerak merebak ke seluruh kulit kepala.
Ini adalah tanda kurap. Ia mungkin disertai dengan rambut rapuh, kulit kepala kemerahan dan membengkak.
Langkah mencegah punca rambut lelaki gugur
Kebanyakan kebotakan disebabkan oleh genetik dan keguguran rambut jenis ini tidak dapat dielakkan.
Namun bagi masalah rambut gugur yang lain boleh dielakkan dengan cara berikut:
Tidak berkasar dengan rambut semasa menyikat terutama ketika rambut basah. Elakkan prosedur meluruskan atau mengeritingkan rambut mahupun rawatan minyak panas. Jangan menarik rambut terlalu tegang semasa menggunakan getah atau menocangnya
Tanya doktor untuk ubat atau suplemen mencegah keguguran rambut
Lindungi rambut daripada cahaya matahari dan sumber cahaya ultraviolet lain
Beberapa kajian menunjukkan hubungan antara merokok dan masalah rambut gugur lelaki, jadi tiba masanya untuk anda berhenti merokok
Jika sedang menjalani rawatan kemoterapi, tanyakan doktor tentang cooling cap. Ia boleh mengurangkan risiko keguguran rambut semasa rawatan
Jika terdapat sebarang keraguan atau kebimbangan mengenai keadaan rambut, berundinglah dengan doktor untuk lebih kepastian.
Hello Health Group tidak menawarkan nasihat perubatan, diagnosis atau rawatan.
Hair loss. https://www.mayoclinic.org/diseases-conditions/hair-loss/symptoms-causes/syc-20372926, Accessed on Feb 6, 2022
Hair Loss: Who Gets And Causes. https://www.aad.org/public/diseases/hair-loss/causes/18-causes, Accessed on Feb 6, 2022
Hair Loss: Common Causes and Treatment. https://www.aafp.org/afp/2017/0915/p371.html, Accessed on Feb 6, 2022
What Is Male-Pattern Hair Loss, And Can It Be Treated? https://www.aad.org/public/diseases/hair-loss/treatment/male-pattern-hair-loss-treatment,  Accessed on Feb 6, 2022
Male Pattern Baldness. https://www.pennmedicine.org/for-patients-and-visitors/patient-information/conditions-treated-a-to-z/male-pattern-baldness, Accessed on Feb 6, 2022
Mengapa Lelaki Lebih Berisiko Jadi Botak? Ini 5 Cara Kawal Hormon Elak Rambut Gugur
Orang Lelaki, Sebelum Kepala Hampir Botak, Buat Dan Elak 10 Benda Ini Dulu!
Ditulis oleh Asyikin Md Isa Disemak pada 17/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.